ประกาศกระทรวงมหาดไทยเรื่อง หลักเกณฑ์และวิธีการสั่งพักใช้ใบอนุญาตประกอบธุรกิจโรงแรม---------------------------------------- อาศัยอํานาจตามความในมาตรา 5 และมาตรา 40 วรรคสอง (1) แห่งพระราชบัญญัติโรงแรม พ.ศ. 2547 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบมาตรา 32 มาตรา 33 มาตรา 41 มาตรา 42 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย รัฐมนตรีว่าการกระทรวงมหาดไทยออกประกาศไว้ ดังต่อไปนี้ข้อ ๑ ให้มีคณะกรรมการพิจารณากลั่นกรองเสนอความเห็นในการสั่งพักใช้ใบอนุญาตประกอบธุรกิจโรงแรมในเขตกรุงเทพมหานคร ประกอบด้วย (1) รองอธิบดีกรมการปกครอง เป็นประธานกรรมการ ที่อธิบดีกรมการปกครองมอบหมาย (2) ผู้แทนสํานักงานอัยการสูงสุด เป็นกรรมการ (3) ผู้แทนสํานักงานตํารวจแห่งชาติ เป็นกรรมการ (4) ผู้อํานวยการสํานักการสอบสวนและนิติการ เป็นกรรมการ กรมการปกครอง (5) ผู้แทนกรุงเทพมหานคร เป็นกรรมการ (6) ผู้แทนกระทรวงศึกษาธิการ เป็นกรรมการ (7) ผู้อํานวยการส่วนรักษาความสงบเรียบร้อย 3 เป็นกรรมการและเลขานุการ สํานักการสอบสวนและนิติการ กรมการปกครอง (8) หัวหน้ากลุ่มมาตรฐานและระเบียบกฎหมาย เป็นกรรมการและผู้ช่วยเลขานุการ ส่วนรักษาความสงบเรียบร้อย 3 สํานักการสอบสวนและนิติการ กรมการปกครอง ให้คณะกรรมการทําหน้าที่พิจารณากลั่นกรองและเสนอความเห็นในการสั่งพักใช้ใบอนุญาตต่อนายทะเบียนข้อ ๒ ให้มีคณะกรรมการพิจารณากลั่นกรองเสนอความเห็นในการสั่งพักใช้ใบอนุญาตประกอบธุรกิจโรงแรม ในจังหวัดอื่นประกอบด้วย (1) รองผู้ว่าราชการจังหวัด เป็นประธานกรรมการ ที่ผู้ว่าราชการจังหวัดมอบหมาย (2) ปลัดจังหวัด เป็นกรรมการ (3) อัยการจังหวัด เป็นกรรมการ (4) ผู้บังคับการตํารวจภูธรจังหวัด เป็นกรรมการ (5) นายอําเภอท้องที่ที่โรงแรมนั้นตั้งอยู่ เป็นกรรมการ (6) นายกเทศมนตรี หรือ เป็นกรรมการ นายกองค์การบริหารส่วนตําบล หรือ นายกเมืองพัทยา ที่โรงแรมนั้นตั้งอยู่แล้วแต่กรณี (7) ผู้แทนสํานักงานเขตพื้นที่การศึกษา เป็นกรรมการ ที่โรงแรมนั้นตั้งอยู่ (8) จ่าจังหวัด เป็นกรรมการและเลขานุการ (9) ผู้ช่วยจ่าจังหวัด เป็นกรรมการและผู้ช่วยเลขานุการ ให้คณะกรรมการทําหน้าที่พิจารณากลั่นกรอง และเสนอความเห็นในการสั่งพักใช้ใบอนุญาตต่อนายทะเบียนข้อ ๓ การสั่งพักใช้ใบอนุญาตให้ประกอบธุรกิจโรงแรมให้พิจารณาจากความผิดที่ได้กระทําภายในกําหนดอายุใบอนุญาต และจะสั่งพักใช้ใบอนุญาตได้โดยมีกําหนดระยะเวลาในกรณี ดังต่อไปนี้ (1) ในกรณีที่ผู้ประกอบธุรกิจโรงแรม หรือผู้จัดการไม่ระงับการกระทําหรือดําเนินการแก้ไขตามคําสั่งของนายทะเบียนตามมาตรา 40 วรรคหนึ่ง แห่งพระราชบัญญัติโรงแรม พ.ศ. 2547 ซึ่งนายทะเบียนได้มีหนังสือแจ้งให้บุคคลดังกล่าวปฏิบัติให้ถูกต้องภายในเวลาที่กําหนด ซึ่งต้องไม่เกินสามสิบวัน แต่ไม่มีการปฏิบัติตามคําเตือน กรณีฝ่าฝืนหรือไม่ปฏิบัติตามมาตรา 40 วรรคหนึ่ง (1) ให้ถือหลักเกณฑ์ดังนี้ ครั้งที่ 1 มีกําหนด 10 วัน ครั้งที่ 2 มีกําหนด 15 วัน ครั้งที่ 3 มีกําหนด 15 วัน ครั้งที่ 4 มีกําหนด 15 วัน (2) ในกรณีที่ผู้ประกอบธุรกิจโรงแรม หรือผู้จัดการไม่ระงับการกระทําหรือดําเนินการแก้ไขตามคําสั่งของนายทะเบียนตามมาตรา 40 วรรคหนึ่ง แห่งพระราชบัญญัติโรงแรม พ.ศ. 2547 ซึ่งนายทะเบียนได้มีหนังสือแจ้งให้บุคคลดังกล่าวปฏิบัติให้ถูกต้องภายในเวลาที่กําหนด ซึ่งต้องไม่เกินสามสิบวัน แต่ไม่มีการปฏิบัติตามคําเตือน กรณีไม่ปฏิบัติตามมาตรา 40 วรรคหนึ่ง (2) ให้ถือหลักเกณฑ์ดังนี้ ครั้งที่ 1 มีกําหนด 5 วัน ครั้งที่ 2 มีกําหนด 10 วัน ครั้งที่ 3 มีกําหนด 15 วัน ครั้งที่ 4 มีกําหนด 15 วันข้อ ๔ การเสนอเรื่องเพื่อพิจารณาสั่งพักใช้ใบอนุญาตโรงแรมจะต้องมีบันทึกการสอบสวนและพยานหลักฐานแน่ชัดเสนอเป็นหลักฐาน ซึ่งต้องประกอบด้วย (1) สําเนาคําให้การของผู้กล่าวหา ผู้ถูกกล่าวหา และพยานสําคัญ (2) รายงานพฤติการณ์ของผู้ถูกกล่าวหาว่าเป็นอย่างไร (3) ผู้ถูกกล่าวหามีประวัติต้องโทษหรือไม่ ข้อหาใด (4) สําเนาบันทึกการจับกุม (ถ้ามี) (5) กรณีเป็นคดีที่เจ้าพนักงานผู้มีอํานาจเปรียบเทียบปรับได้ และผู้ถูกกล่าวหาให้การรับสารภาพ และยินยอมให้เปรียบเทียบปรับแล้ว ให้สําเนาบันทึกการเปรียบเทียบปรับไว้เป็นหลักฐาน (6) กรณีคดีอยู่ในอํานาจศาลแขวง และผู้ต้องหาให้การรับสารภาพให้สําเนาคําพิพากษาไว้เป็นหลักฐานแทน (7) หลักฐานเกี่ยวกับโทษปรับทางปกครอง (ถ้ามี)ข้อ ๕ การออกคําสั่งพักใช้ใบอนุญาตประกอบธุรกิจโรงแรม ให้นายทะเบียนแจ้งข้อเท็จจริงอย่างเพียงพอเพื่อให้ผู้ประกอบธุรกิจโรงแรมทราบเพื่อให้โต้แย้งแสดงพยานหลักฐานของตนก่อนออกคําสั่ง และเมื่อออกคําสั่งแล้ว ให้แจ้งคําสั่งและแจ้งสิทธิในการอุทธรณ์คําสั่งให้ผู้ขออนุญาตทราบด้วยข้อ ๖ การแจ้งคําสั่งและการบังคับตามคําสั่งพักใช้ใบอนุญาต เมื่อนายทะเบียนมีคําสั่งให้พักใช้ใบอนุญาตแล้ว ให้ผู้อํานวยการสํานักการสอบสวนและนิติการ และนายอําเภอท้องที่หรือปลัดอําเภอ ผู้เป็นหัวหน้าประจํากิ่งอําเภอท้องที่ แล้วแต่กรณี ดําเนินการดังนี้ (1) ส่งคําสั่งให้แก่โรงแรมที่ถูกพักใช้ใบอนุญาต โดยทําเป็นหนังสือส่งทางไปรษณีย์ลงทะเบียนตอบรับให้ผู้ประกอบธุรกิจโรงแรม ณ โรงแรมที่บุคคลดังกล่าวประกอบธุรกิจ และให้ถือว่าผู้ประกอบธุรกิจโรงแรมได้ทราบคําสั่งนั้นแล้วเมื่อครบกําหนดเจ็ดวันนับแต่วันส่ง เว้นแต่จะมีการพิสูจน์ได้ว่าไม่มีการได้รับหรือได้รับก่อนหรือหลังจากวันนั้น (2) ให้โรงแรมหยุดดําเนินกิจการภายในเจ็ดวัน นับแต่วันที่ได้รับทราบคําสั่ง (3) ให้สําเนาคําสั่งพักใช้ใบอนุญาตปิดไว้หน้าโรงแรมโดยเปิดเผยผู้มีอํานาจลงนาม - ประกาศ ณ วันที่ 25 มกราคม พ.ศ. 2553 ชวรัตน์ ชาญวีรกูลรัฐมนตรีว่าการกระทรวงมหาดไทย